Den Vest-Sjællandske Avis, 1827-06-12
To Engelske Courere, hvoraf den ene var afsendt fra den Storbrittanniske Ambassadeur i Constantinopel, og den anden fra den Engelske Lord Overcommissionair paa Corfu, ere passerede igiennem Vien og over Regensburg, og skulle have bragt den Efterretning, at Tyrkerne ere den 21de April blevne slagne af Grækerne med et meget betydeligt Tab. De bleve efterhaanden fordrevne fra alle deres Forskandsninger og maatte lade all deres Artillerie og Bagage blive i Stikken. Om denne vigtige Seier indstrømme Efterretninger fra alle Kanter; saaledes berettes fra Napoli di Romania under 20de April: at man der har faaet Efteretning om et Angreb af Grækerne paa Seraskierens Leier, hvori hine havde vundet efter en blodig og haardnakket Kamp. Seraskieren maatte trække sig halvanden Miil tilbage fra Athen og lade sin Leier blive i Stikken. 1000 Marinesoldater, fordetmeste fra Hydra, betiente Kanonerne paa denne Dag, Lort Cochrane havde taget dem i Tieneste dertil for en Maaned og betalt dem en god Sold. Han havde tilforn erklæret ikke at ville indlade sig paa noget andet Foretagende førend Athen var bleven frelset. For at bevirke dette havde han begivet sig tilligemed General Church over Megara til Karaiskakis Leier og derved indgjort Grækerne nyt Mod. Grækerne erobrede det store Barterie Varussi og GardikiottiGrives en Broder til Commandanten i Napoli di Romania trængte med 2000 Mand ind i Forstaden til Athen og nødte Fienden til en skammelig Flugt. Man forventede i Napoli hvert Øieblik den omstændelige officielle Beretning om denne Seier. Ogsaa har man i Napoli faaet Bekræftelse paa den Efterretning, at en Corvet som tilbørte Paschaen af Ægypten er bleven taget af Grækerne i Farvandene ved Candia. – Fra Poros blev allerede berettet under 17de April: at General Church, tilligemed Oberste Gordon, havde begivet sig til Karaiskakis Leier, og Nikitas tilligemed den gamle Coloko hroni til Sparta for at fordrive Fienden fra disse Egne. Ogsaa meldes derfra, at Lord Cochrane havde begivet sig med sin Escadre til Piræus for at fuldende Athens Befrielse hvorpaa han først vilde begynde sine store Operationer. Den Corvet paa 24 Kanoner som er bleven bygget i Livorno for Paschaen af Ægypten og er bleven borttaget af Grækerne, er bleven erobret af en Brig, som Lord Cochrane lod blive tilbage i Middelhavet, for at krydse; den lurer nu paa en anden Corvet, som skulde følge bag efter. - Ogsaa over Florenz er den Efterretning ankommen med et Brev fra Napoli af 24de April fra Hr. Feros: at Commandanten i Fortet Palamedes Grivas, har modtaget en Coureer fra den Græske Leier, som indeholder den lykkelige Efterretning, at Grækerne den 21de have angrebet Tyrkernes Stillinger ved Athen, drevet dem ud deraf, forfulgt dem halvanden Miil og saaledes provianteret Acropolis, at den er istand til at modstaae nye Angreb, som Seraskieren udentvivl vil giøre, saasnart han erholder sine Forstærkninger fra Constantinopel. En Barke fra Syra, et Skib fra Parga, og et fra Prevesa, som ere ankomne til Zante bekræfte denne Efterretning. De Breve, som vare ankomne med den sidste meldte ogsaa, at Seraskieren havde mistet mange Folk og var selv bleven saaret. Den nyeste Osservator Triestino meddeler omtrent de samme Efterretninger fra Corfu, men det vigtigste er at den Østerrigske Jagttager selv begynder at bekræfte disse Efterretninger. J det No. af dette Blad, som udkom den 31te Mai, meddeles først nogle Efterretninger af Græske Aviser og Grækernes Krigsoperationer til Søes og til Lands under Cochrane og Church imod Redschid Pasche men i Bladet af 1ste Juni, completterer den disse Efterretninger ved udførlige Beretninger fra sin egen Correspondent paa Salamis som naae til den 2den Mai, og som lader formode, at det vel forholder sig rigtig med Atropolis Undsættelse; thi den 28de April havde General Church tvunget Klosteret St. Spiridon, som ligger paa den østlige Bredde af Piræus til at capitulere; men det Mandskab som stod under hans Commando havde derpaa uagtet Capitulationen myrdet næsten hele Besætningen; Generalen havde nu truet at ville forlade Armeen naar ikke de Skyldige erholdt den fortiente Straf, 10 af dem vare ogsaa blevne paagrebne, om Natten til den 29de var alt bleven roeligt; men Actopolis var dengang i den største Nød og Fare for at falde. 4000 Grækere vare brudte op i Retningen mod Alomatos nord for Piræus for bag fra at angribe den af Redschid Pascha befæstede Stilling som Tyrkerne havde taget i Olivenskoven; imedens de øvrige Corps skulde foretage Angrebet forfra; men Tyrkerne vare dog stærkt forskandsede paa alle Punkter, og syntes standhaftigen at ville oppebie ethvert Angreb af Fienden. Skibet, siger Jagttageren, som overbragte disse Efterretninger til Smyrna, maatte destoværre forlade Salamis i dette afgiørende Øieblik og der maae nu gaae flere Dage hen inden vi kunne erfare Udgangen af Kampen som just forestod i samme Øieblik. (Det er nu vel denne Efterretning som bringes os fra saamange forskiellige Punkter; det eneste som kunde giøre den tvivlsom er, at de Angivelser, som man har om Dagen paa hvilken Bataillen skal være forefaldet. ikke stemmer overeens med hinanden; men saadan ne Uovereensstemmelser kunne let indløbe ved Efterretninger som ikke blive officielt meddeelte.) Denne Seiers Efterretning erholder en saameget større Vigtighed naar tillige følgende Efterretning er sandfærdig, som meddeles i allgemeine Zeitung, men hvorom det siger, at den trænger meget til Bekræftelse. Den lyder saaledes: Det store Problem angaaende den Græske Sag, og som opvækker en saa almindelig Jnterresse, synes at nærme sig sin endelige Opløsning; thi det for lyder at en stor Europæisk Magt har udstædet en Circularnote til sine Allierede, hvori den, efterat have udviklet de Grundsætninger, som lede dens Politik, som bestandig kun har havt den almindelige Freds Vedligeholdelse og befæstelse til Formaal, giver tilkiende, at der ifølge de sidste Erklæringer fra Porten, er næsten ikke meere noget Haab om, at den vil give Retfærdighedens og Maadeholdens Forestillinger nogensinde Gehør, saalænge ikke Tvangsmidler blive brugte imod den. Tiden var kommen at man burde betiene sig deraf, imidlertid vilde man dog indstille til de høie Allierede at gjøre endnu et Forsøg, dog maatte denne Magt paastaae, at der blev kun fat en peremtorisk Frist inden hvilken Porten maatte erklære sig og som kunde omtrent bestemmes til Midten af Junii. Naar denne Termin var udløben saa maatte den kalde sin Gesandt bort fra Constantinopel, ligesom den i Overeensstemmelse med sine foregaaende Communicationer til Cabinetterne har allerede forkyndet for det forudseete Tilfælde, – Den Græske Nationalforsamling i Damala har tillagt de tre Administratorer, som skulde forestaae Regieringen i Greven af Capodistrias Fraværelse Navnet af en Regierings Epitropie, hvis Magt. stal vare i 100 Dage, et Regierings Cancellie skal arbeide under det. J Mødet den 13de April blev General Church formelig udnævnet til Overgeneral, og der blev forhandlet og Resourcerne for at opkiøbe Skibe for Nationalmarinen. Det et blevet foreslaget at tilsende Kongen af Baiern en Taksigelses-Adresse for hans Deeltagelse i Grækenlands Skjebne, og ved en Skrivelse at opfordre Europas Magter til at forskaffe Grækenland en hæderfuld Fred og Uafhængighed.